open-index/open-wikipedia-markdown huggingface dataset:
Anitta Ranta

**Anitta Leila Anneli Ranta** (s. 9. helmikuuta 1957) on suomalainen sopraano.

Anitta Ranta opiskeli laulua Vantaan Musiikkiopistossa Salme Kotkasen ja Sibelius-Akatemiassa Matti Lehtisen johdolla. Hän jatkoi opintojaan Länsi-Berliinissä (Hochschule der Künste Berlin) mm. Dietrich Fischer-Dieskaun ja Donald Groben johdolla. Hän voitti 1978 Timo Mustakallio -laulukilpailun ja sai erikoispalkinnon Münchenin kansainvälisessä laulukilpailussa 1980. Vuosina 1984-87 Ranta oli kiinnitettynä Aachenin oopperaan. Suomen kansallisoopperassa hän on vieraillut mm. Wolfgang Amadeus Mozartin Don Giovannin Donna Elvirana ja Carl Orffin Carmina Buranan sopraanosolistina sekä Cornel Trăilescun Saapasjalkakissan nimiroolissa. Espoon oopperassa hän on laulanut Mozartin Tituksen (La clemenza di Tito) Vitelliana.

Ranta on kuulunut usean vuoden ajan Suomen Oopperaliiton solistipankkiin. Hän on vieraillut mm. Porin, Vaasan ja Tampereen oopperoissa sekä Estonia-teatterin produktioissa ja Ilmajoen musiikkijuhlilla. Ranta on esiintynyt myös lied- ja kirkkomusiikkikonserteissa sekä orkesteriteoksissa sekä kotimaassa että useissa Euroopan maissa.

Ranta on toiminut laulunopettajana Sibelius-Akatemiassa, Helsingin ja Tampereen konservatorioissa, Tampereen yliopiston näyttelijätyön laitoksessa ja Vantaan musiikkiopistossa. Tällä hetkellä Ranta toimii laulunopettajana ja oopperaluokan opettajana mm. Juvenalian musiikkiopistossa Espoossa.

## Diskografia
* Lauluja suoraan sydämeen, (1984 EMI)

## Lähteet

## Aiheesta muualla
* Anitta Rannan esittely Suomen Beniamino Gigli -seuran sivulla
Viljo Rantasalo

**Viljo Valto Rantasalo**, entinen **Björni** (29. elokuuta 1887 Eura – 6. joulukuuta 1983) oli 1935–1954 Helsingin yliopiston dosentti alanaan pediatriikka. Hän oli samalla Helsingin kulkutautisairaalan, myöh. nimeltään Auroran sairaala, ylilääkäri 1936–1954. Rantasalo sai professorin arvonimen 1946.

Rantasalon vanhemmat olivat Frans Björni ja Henriika Vilhelmiina Piipanoja. Rantasalo pääsi ylioppilaaksi Turun suomalaisesta reaalilyseosta 1905 ja valmistui lääketieteen lisensiaatiksi 1914. Tohtoriksi hän väitteli 1928, jolloin hän sai myös lastentautien erikoislääkärin pätevyyden. Rantasalon ensimmäinen puolisonsa vuodesta 1913 oli Leila Wallenius (k. 1953) ja toinen vuodesta 1954 Irma Orvokki Hiltunen. Rantasalon pojasta Viljo Ilari Rantasalosta (1916–1999) tuli isänsä tavoin lääketieteen tohtori ja dosentti. Myös tytär Leila-Marja Saarelma (1921–2018) valmistui lääkäriksi ja erikoistui lastenpsykiatriaan.

## Lähteet
Luettelo vapaista julkisista taideteoksista Suomessa

**Luettelo Suomessa sijaitsevista tekijänoikeudeltaan vapautuneista taideteoksista ja muistomerkeistä** on luettelo teoksista, joiden tekijänoikeudet ovat rauenneet Suomen tekijänoikeuslain mukaan. Vaikka teoksen tekijänoikeus olisi rauennut, on noudatettava isyysoikeutta, jonka mukaan siitä otetun kuvan yhteydessä on mainittava teoksen alkuperäinen tekijä.

Vaikka taideteoksen tekijänoikeus olisi jo rauennut Suomessa, voi se silti olla vielä voimassa Yhdysvalloissa, jossa sovelletaan niin kutsuttua URAA-ehtoa. Jos teoksen tekijänoikeus on ollut voimassa 1. tammikuuta 1996, teokseen sovelletaan yhdysvaltalaista lakia *The Uruguay Round Agreements Act* (*URAA*). Sen mukaan teos vapautuu Yhdysvalloissa tekijänoikeudesta vasta, kun sen julkaisuvuodesta on kulunut 95 vuotta.

## Teosluettelo
Teokset ovat luettelossa teosnimen mukaisessa aakkosjärjestyksessä. Luettelon teokset ovat ulkona, julkisilla tai niihin rinnastettavilla paikoilla olevia taideteoksia ja muistomerkkejä. Tähän on neljä poikkeusta. *[[Albert Edelfeltin patsas]]* (1927) ja *[[Aleksanteri I:n rintakuva]]* (1814) ovat olleet vuosikymmeniä ulkoveistoksina ja siirretty sisätilaan vasta hiljattain (2017 ja 2023). *Viaporin pommituksen uhrien muistomerkki* (1860) Santahaminan varuskunta-alueella ja *Gornij Dubnjakin taistelun muistomerkki* (1881) Pääesikunnan sisäpihalla Kaartin kasarmilla ovat alueilla, joihin yleisön kulku on rajoitettua. Nämä teokset ovat luettelossa vanhoina historiallisina sotamuistomerkkeinä.
  
*Huomioita*-sarakkeen merkintä ”URAA-rajoitus” tarkoittaa, että taideteoksen tekijänoikeus on vielä voimassa Yhdysvalloissa.

## Huomautukset

## Lähteet
* 
* 

### Viitteet

## Aiheesta muualla
* Wiki loves public art (Internet Archivessa, tallennettu 17.6.2013
* URAA-restored copyrights
Samettisilmäinen tyttöni

**Samettisilmäinen tyttöni ** on suomalaisen Eino Grönin kokoelma-albumi vuodelta 2013. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Rapola (täsmennyssivu)

**Rapola** tarkoittaa seuraavia:

*Rapola, kylä ja kartano Valkeakosken Sääksmäellä 
*Rapolan muinaislinna, Sääksmäellä

## Sukunimi
*Frans Rapola (1860–1910), opettaja, kansanedustaja (suomalainen puolue)
*Marjos Rapola (1900–1969), lainvalmistelija, korkeimman hallinto-oikeuden jäsen, eduskunnan oikeusasiamies
*Martti Rapola (1891–1972), kielitieteilijä, professori
*Leena Rapola (s. 1958), näyttelijä
*Lyyli Rapola (1904–1979), nimistöntutkija ja paikannimiarkiston hoitaja
*Sirkka Rapola (1905–1997), kustannustoimittaja, lastenkirjailija ja kääntäjä
Mutanärhi

**Mutanärhi** (*Struthidea cinerea*) on mutavaristen heimoon kuuluva australialainen varpuslintu.

## Tuntomerkit
Mutanärhi on 29–47&nbsp;cm pitkä ja painaa 110–130 grammaa. Höyhenpuku on tummanharmaa ja siinä on vaaleammanharmaita viiruja. Siivet ovat ruskeat ja pyrstö musta. Sukupuolet ovat samannäköiset. Mutanärhen silmän väri vaihtelee iän mukaan. Poikasilla se on ruskea ja vuoden ikäisillä harmaa. Vanhoilla yksilöillä harmaan silmän ympärillä on keltainen rengas.

## Levinneisyys
Mutanärheä tavataan kotoperäisenä Australiassa. Lajin populaatiota ei ole arvioitu, mutta sitä on kuvattu yleiseksi.

## Elinympäristö
Mutanärhi elää ruohostoilla ja avoimissa eukalyptusmetsissä. Laji vaatii veden läheisyyttä, koska se tarvii mutaa pesän rakentamista varten.

## Ravinto
Mutanärhi käyttää ravinnokseen pääasiassa hyönteisiä ja siemeniä, joita se etsii maasta.

## Lähteet
Keltatahmayrtti

**Keltatahmayrtti** (*Parentucellia viscosa*) on keltakukkainen näivekasvi, jonka alkuperäinen levinneisyysalue on Euroopassa. Se on levinnyt tulokaslajina myös Yhdysvalloissa.

Kasvin huomattavin ominaisuus on sen tahmaisuus.

Keltatahmayrtin kasvutapa on pysty, varret haarattomat, ja koko kasvi on nukkamaisen karvan peitossa. Lehdet ovat vastakkaiset. Keltaiset, noin 2,5 cm pitkät huulimaiset kukat ovat tahmean nukan peitossa ja muodostavat harvan tähkän kasvin latvaan.

## Lähteet

## Aiheesta muualla
*Plants USDA
Mikrobilääkeherkkyys

Mikrobilääkeherkkyysmäärityksen kohteena ovat usein antibioottirestistentit bakteerit. Tällöin tavoitteena on saada selville kuinka resistentistä kannasta on kyse, ja mikä antibiootti on sopivin kyseisen sairauden hoitoon. Lääkkeen valinnassa pyritään mahdollisimman pieneen pitoisuuteen lääkeainetta. Tuloksia tarkasteltaessa on myös huomioitava lääkkeen turvallisuus, sen tunkeutuminen infektioalueelle, hinta sekä lääkkeen resistenssin syntyyn vaikuttavat ominaisuudet. 

## Herkkyysmääritys kiekkomenetelmällä
Useasti herkkyysmäärityksiä tehdään kiekkomenetelmällä. Tällä menetelmällä tutkitaan imupaperiin imeytetyn antibioottikiekon muodostamaa bakteerin kasvun estävän renkaan kokoa bakteeriviljelymaljalle. Estorenkaan halkaisija on suoraan verrannollinen bakteerin herkkyyteen. Renkaan, jossa ei ole pesäkkeitä, halkaisija mitataan ja millimetreissä oleva tulos ilmoitetaan herkkyysluokituksella. Herkkyysluokituksia on kolme; S = lääkkeelle herkkä bakteeri, I = alentunut herkkyys ja R = resistentti.

## MIC-määritys
Kiekkomenetelmällä ei pystytä saamaan kovin tarkkaa tulosta siitä, kuinka suuri pitoisuus mikrobilääkettä tarvitaan tuhoamaan bakteerikannan. Viljelymaljalle on mahdollista tehdä E-testi, jossa maljalle asetetaan muoviliuska, jonka pohjassa on lääkegradientti, ja pinnalla lääkepitoisuusasteikko, yksikkönä mg/l. Maljalta Inkuboinnin jälkeen on luettavissa pienin bakteerin kasvun estävä lääkepitoisuus (MIC) siitä kohdalta, mihin bakteerikasvusto loppuu. 

Lääkkeen pienimmän bakteerin kasvua estävän pitoisuuden, MIC:n (minimum inhibitory concentration), määrittäminen voidaan E-testin lisäksi suorittaa kuoppalevyä hyödyntävällä menetelmällä.
Piikkiherneet

**Piikkiherneet** (*Ulex*) on hernekasvien heimon kuuluva kasvisuku. Siihen kuuluu noin 20 piikkistä pensaslajia. Ne elävät luonnonvaraisina Länsi-Euroopassa ja Pohjois-Afrikassa.

## Lajeja
* euroopanpiikkiherne eli piikkiherne (*Ulex europaeus*)
* katalonianpiikkiherne (*Ulex parviflorus*)

## Lähteet

## Aiheesta muualla
* Suomen Lajitietokeskus: Piikkiherneet – ''Ulex''
Suomen joukkue jääkiekon maailmanmestaruuskilpailuissa 1993

**[[Suomen jääkiekkomaajoukkue]]** vuoden 1993 maailmanmestaruuskisoissa jotka järjestettiin Saksassa.

## Kokoonpano
***Päävalmentaja**:  Pentti Matikainen

## Lähteet
Veklahti

**Veklahti** (ruots. *Vecklax*) on kylä Kirkkonummella, Humaljärven ja Vitträskin välissä. Veklahdesta on matkaa Kirkkonummen keskustaan noin 8 kilometriä ja Masalaan noin 6 kilometriä. Veklahdessa on paljon omakotitaloasutusta. Veklahdessa asuu muun muassa biologi Pertti Koskimies.
Lindal

**Lindal** on kylä ja asuinalue Kirkkonummella. Lindalissa on paljon 1960–1970-luvuilla rakennettuja kerrostaloja ja rivitaloja. Lindalista on Kirkkonummen keskustaan vain parin kilometrin matka. Lindalin palveluihin kuuluvat yksi kauppa ja muutama yksityinen päiväkoti.
Harmaakellokanerva

**Harmaakellokanerva** (*Erica cinerea*) on Euroopassa tavattava, kanervakasveihin kuuluva varpu. Se elää karuissa oloissa nummilla, avoimilla metsämailla ja rannikoilla, se viihtyy kuivissa, vettä läpäisevissä maissa.

## Lähteet
Merkin

**Merkin** on sukupuolielinten edessä pidettävä peruukki. *Oxford Companion to the Body* -teoksen mukaan häpykarvoitusperuukkien historia ulottuu 1450-luvulle. Kirjan mukaan naisten tuli ajella häpykarvansa satiaisia vastaan taistellakseen ja käyttää merkiniä. Myös prostituoidut saattoivat käyttää merkiniä peittääkseen sukupuolitautien merkit.

## Lähteet
Maikkulan reservikomppania

**Maikkulan reservikomppanian** alue Maikkulan kaupunginosassa Oulussa on yksi harvoista rakennuskantansa pääpiirteissään säilyttäneistä vuoden 1878 asevelvollisuuslain perusteella rakennetuista reservikasarmeista Suomessa.

Asevelvollisuuslain mukaan läänien pääkaupunkeihin perustettiin tarkk'ampujapataljoonat, Ouluun perustettiin Suomen 4. Oulun Tarkk'ampujapataljoona. Kuitenkin vain osa ikäluokasta koulutettiin perustetuissa pataljoonissa, loput saivat sotilaskoulutuksensa reservikomppanioissa. Maikkulaan perustettiin 14. Oulun reservikomppania, muut pataljoonan reservikomppaniat sijaitsivat Oulaisissa, Kemissä ja Kajaanissa. Reservikomppanioiden rakennusten piirustukset laadittiin Helsingissä ja ne olivat samat kaikille komppanioille. Maaseudulle rakennetut reservikasarmit sopeutettiin ympäristöönsä ja ne muistuttavat maalaistalon pihapiiriä. Sotilaskäyttö loppui kasarmilla jo 1901. Sen jälkeen rakennukset ovat olleet muun muassa Itä-Karjalan pakolaisten asuintiloina, lastenkotina ja vanhainkotina.

Maikkulan kasarmilla on säilynyt noin 300:lle miehelle suunniteltu miehistörakennus, upseeri- ja aliupseerirakennukset, sairastupa, latriini, arestihuone, ruutikellari ja monia lisärakennuksia. Oulun yliopiston käytöstä rakennukset siirtyivät yksityiseen omistukseen vuonna 2000. Rakennukset ovat nykyisin asuinkäytössä.

## Lähteet
Sininen aukko

**Sininen aukko** on kalkkikivisessä merenpohjassa oleva jyrkkäreunainen aukko. Se erottuu ympäröivästä matalammasta vedestä tummemman sinisenä. Aukot ovat syntyneet kuivalle maalle jääkauden aikana sadeveden kuluttaessa kalkkikiveä tuhansien vuosien kuluessa.

Maailman syvin meressä oleva sininen aukko sijaitsee Etelä-Kiinan merellä Paracelsaarilla (kiinalaisille Xisha-saaret) ja on nimeltään Lohikäärmeaukko, joka on yli 300,89 metriä syvä, ja sen yläosan halkaisija on 130 metriä. Aukossa elää yli 20 kalalajia, vaikka aukossa yli sadan metrin syvyydessä sen vesi on lähes hapetonta.

## Lähteet
Algofobia

**Algofobia** (kreikan ἄλγος, álgos, "kipu" ja φόβος, phóbos, "pelko") on sairaalloinen kivun kokemisen tai toisen kivun näkemisen pelko. Algofobia on muista fobioista poiketen yleisempää aikuisilla kuin lapsilla. Yleisintä se on ihmisillä, joilla on henkilökohtaista kokemusta kroonisesta kivusta. Sen voivat kehittää myös esimerkiksi ihmiset, jotka ovat todistaneet toisen ihmisen kipua. Fobiaa voidaan hoitaa terapialla ja meditaatiolla.

Joissain, mutta ei kaikissa tapauksissa, algofobia on opittu pelko. Esimerkiksi kun vanhempi henkilö kuulee muiden kärsivän erilaisista kivuista ja tuskista, hän alkaa myös ennakoida niitä ennen kuin todellisuudessa kärsii kiputiloista. Lapsi saattaa puolestaan todennäköisemmin kehittää itselleen algofobian, jos hänen perheenjäsenelläänkin on sama fobia.

Algofobia saattaa esiintyä yhdessä kuolemanpelon, veren pelon, lääkärien pelon, julkisten paikkojen pelon tai sairaaloiden pelon kanssa.

## Lähteet
Kaarlo Rauhala

**Karl William (Kaarlo) Rauhala**, vuoteen 1898 *Jacklin* (1878–1934) oli suomalainen filosofian tohtori ja historiantutkija. Hän oli vuodesta 1911 Helsingin yliopiston dosentti ja vuodesta 1927 Valtionarkiston arkistonhoitaja. Rauhalan merkittävät työt olivat kuvaukset Suomen senaatin vaiheista ja Maanmittauslaitoksesta. Lisäksi hän julkaisi historian tutkimusta sarjajulkaisuissa.

Rauhala tuli ylioppilaaksi 1899 ja valmistui filosofian kandidaatiksi 1904, filosofian lissensiaatiksi 1910 ja filosofian tohtoriksi 1911. Hän teki tutustumismatkoja Tukholmaan 1907, Pietariin 1908 ja 1912 ja opiskeli Berliinissä 1911. Rauhala oli dosentti vuodesta 1911, valtionarkiston amanuenssi 1917, arkistonhoitaja vuodesta 1927. Hän toimi vt. lyseonlehtorina Helsingissä 1909 ja 1913–1917 sekä vt. kansakouluntarkastajana 1909 ja 1910.

## Julkaisuja
* *Suomen keskushallinon järjestämisestä 1808–1817**, 1–2, 1910 (1. osa väitöskirja)
* *Keisarillinen Suomen Senaatti* I–II, 1915, 1921
* *Maanmittauslaitoksen järjestely ja maanmittaushallinto Venäjän vallan aikana'' (Suomen maanmittauksen historia II, 1933)

## Lähteet
Kaunosappi

**Kaunosappi** (*Centaurium scilloides*) on monivuotinen ruohovartinen kasvi. Se elää eristäytyneillä kasvupaikoilla Länsi-Euroopassa Portugalista Walesiin sekä Azoreilla.

Kasvi kasvaa noin 30 cm korkeaksi. Sillä on violetit kukat.

## Lähteet
Raumannus

**Raumannus** tarkoittaa seuraavia henkilöitä

*Jaakko Paavalinpoika Raumannus (k. 1678), pappi, suomentaja
*Johannes Svenonis Raumannus (noin 1570–1614), Tukholman pääkirkkoherra, Uppsalan yliopiston professori
*Jonas Matinpoika Raumannus (1608–1683) pappi, kirjailija
NoSQL

**NoSQL** (englannin sanoista *Not only SQL*) on käsite, jolla kuvataan perinteisestä relaatiomallista poikkeavia tietokantoja. Nämä tietokannat eivät seuraa mitään kiinteästi määrättyä taulukkoskeemaa, minkä ansiosta ne skaalautuvat hyvin horisontaalisesti. 

NoSQL-tietokannaksi kutsuttiin aluksi Carlo Strozzin vuonna 1998 esittämää järjestelmää, jossa ei käytetty SQL-kyselykieltä. Termi yleistyi vuonna 2009 Johan Oskarssonin järjestämässä tapaamisessa, jossa keskusteltiin ei-relaatiomallin mukaisista ohjelmistoista kuten Cassandra ja Voldemort.

Tarkoituksena oli löytää yhteinen nimitys kasvavalle määrälle tietokantajärjestelmiä, jotka poikkeavat ACID-periaatteista. Tunnettuja NoSQL-toteutuksia ovat muun muassa Google BigTable ja Amazon Dynamo. 

Avain-arvo -tietokantajärjestelmiä ovat muun muassa Redis, Memcached ja Riak.
Sarakkeisia tietokantajärjestelmiä ovat muun muassa Apache Cassandra, Apache HBase ja ClickHouse.
Dokumentti-orientoituneita tietokantajärjestelmiä ovat muun muassa MongoDB, Couchbase ja Apache CouchDB.
Graafitietokantajärjestelmiä ovat muun muassa Neo4j, ArangoDB ja OrientDB.

## Arkkitehtuuri

Relaatiotietokannat soveltuvat huonosti suurten dokumenttimäärien käsittelyyn ja pilvilaskennan käyttöön. Parhaimmillaan ne ovat, kun käsitellään pieniä transaktioita tai suoritetaan harvoin tapahtuvia suuria eräajoja. Ne eivät kuitenkaan ole kovin tehokkaita, jos tietokantaan tarvitsee tehdä paljon muutoksia tihein väliajoin. NoSQL taas pystyy suoriutumaan hyvinkin suuresta samanaikaisesta määrästä luku- ja kirjoitusoperaatioita. 

Tekniikan heikkoihin puoliin kuuluu, että NoSQL-arkkitehtuurit eivät välttämättä takaa datan eheyttä eri palvelimilla. Ne kuitenkin pyrkivät siihen, että tiedot päivitetään lopulta, vaikka se ei tapahtuisikaan välittömästi. Useat NoSQL-toteutukset tukevat tietokantojen hajauttamista, jossa tiedot ovat toisteisesti useilla palvelimilla ja ne on mahdollista löytää esimerkiksi hajautetun tiivisteen avulla. Tällä tavoin järjestelmiä on helppo skaalata, ja ne toimivat, vaikka verkkoyhteydet sen joidenkin solmujen välillä katkeaisivatkin. 

## Lähteet

## Aiheesta muualla
Elli Ranta

**Elli Aleksandra Ranta** (o.s. **Kaislaranta**, alk. **Karén**; 26. joulukuuta 1899 Helsinki – 17. marraskuuta 1954 Helsinki) oli suomalainen laulaja (sopraano) ja näyttelijä. Ranta toimi näyttelijänä useissa teattereissa vuosina 1924–1938 sekä ooppera-, operetti- ja konserttilaulajana. Laulajana hän piti ensikonserttinsa vuonna 1933. Ranta oli laulunopettajana Sibelius-Akatemiassa vuodesta 1946. 

Hänen puolisonsa oli säveltäjä Sulho Ranta. Heidän tyttärensä oli ohjaaja Rauni Ranta.

## Lähteet
Jonas Matinpoika Raumannus

**Jonas Matinpoika Raumannus** (26. lokakuuta 1608 Rauma – 1683 Uusikirkko Tl) oli suomalainen pappi ja kirjailija.    
 
Raumannuksen vanhemmat olivat kirkkoherra Matti Sigfridinpoika Brücher (Brygger) ja Kristiina Matintytär ja puolisot vuodesta 1639 Elisabeth Belter (k. 1656) ja vuodesta 1657 Margareeta Laurintytär (k. 1671). Piispa Karl Fredrik Mennander oli Raumannuksen pojan Antin pojanpoika.   Raumannus tuli Turun lukion notaariksi 1632 ja kollegaksi 1633, papiksi hänet vihittiin 1634. Raumannus oli Uudenkirkon kappalainen 1640-luvun alusta vuoteen 1675. Hän kirjoitti raamatunkäännöskomitan jäsenenä puhtaaksi vuoden 1642 Raamatun ja lisäsi siihen hakemiston. Hänen toimittamanaan ilmestyi vuosina 1646–1647 *Manuale finnonicus, Se on: Muutamat tarvittava ia aina käsillä pidettävät Suomenkieliset Kirjat*. Siihen oli koottu muun muassa kalenteri, virsikirja, evankeliumikirja, katekismus, rukouskirja ja osia kirkkokäsikirjasta. Raumannuksen suomentamaksi mainitaan myös maanlaki, joka kuitenkin hävisi Turun palossa 1827.

## Lähteet
Talin laukkarata

**Talin laukkarata** oli Helsingin Talissa toiminut laukkarata. Alueella järjestettiin lisäksi ratsastuksen kaikkien olympialajien eli koulu-, este- ja kenttäratsastuksen kilpailuja. Talin laukkarata on ainoa Suomessa toiminut kiitolaukkarata. Vuonna 1952 se oli myös Helsingin olympialaisten kenttäratsastuksen kilpailupaikkana.

## Historia
Talin laukkaradan suunnittelu ja rakentaminen aloitettiin vuoden 1925 jälkeen, kun Suomen Kenttäratsastusseuran ratsastajat olivat joutuneet lopettamaan toimintansa Töölön pallokentän alueella. Kenttää hallinnoinut osakeyhtiö oli vuonna 1920 vuokrannut osan pallokentästä ratsastajille, mutta ilmoitti jo muutamaa vuotta myöhemmin purkavansa sopimuksen. Laukkarata ja uusi ratsastusalue päätettiin rakentaa Pitäjänmäen kaupunginosassa sijaitsevan Talin kartanon maille, josta Kenttäratsastusseura vuokrasi 20 hehtaarin suuruisen alueen. 

Vuonna 1929 valmistunut rata kasvoi nopeasti 1930-luvun aikana kansainvälisen tason ratsastusurheilualueeksi. Varsinainen laukkarata oli 1 200 metriä pitkä ja ruohopintainen. Se sijaitsi nykyisen Talin golfkentän 4. reiän ja Talin liikuntapuiston jalkapallokenttien kohdalla. Merkittävin radalla järjestetyistä kilpailuista tunnettiin nimellä Grand National. Se käsitti kiitolaukkalähtöjen lisäksi myös muita ratsastuskilpailuja ja niihin oli mahdollista pelata totoa. 

Vuodesta 1940 lähtien Talin laukkarata oli sodan vuoksi suurimmaksi osaksi käyttämättömänä. Alue pääsi rapistumaan pahasti, eikä toimintaa pyörittäneellä taholla ollut varoja sen kunnostamiseen. Vuoden 1952 olympialaiset tarjosivat olosuhteisiin tilapäistä kohennusta, kun rata kunnostettiin kenttäratsastukseen kuuluneen sekaestelaukkakilpailun (steeplechase) näyttämöksi. Laukkaradan toiminta vaikeutui kuitenkin jälleen olympialaisten jälkeen, kun Helsingin kaupunki vuokrasi Talista suuria maa-alueita golfkentän laajennusta varten. Lopullisesti se hylättiin 1950- ja 1960-lukujen vaihteessa, koska kaupungin kanssa käydyt neuvottelut koko alueen palauttamiseksi ratsastajien käyttöön jäivät tuloksettomiksi. Ratsastustoiminnan loputtua alueella järjestettiin 1960-luvulla vielä jonkin aikaa vinttikoirakilpailuja. 

Nykyään laukkaradan jäänteitä on maastossa nähtävissä vielä Talin jalkapallohallin parkkipaikan tuntumassa. Vuonna 2010 ilmestyi Suomen Hevosurheilumuseon julkaisemana Talin laukkaradan historiaa käsittelevä teos *Muistoja Talin laukkaradoilta*.

## Lähteet

## Kirjallisuutta
*

## Aiheesta muualla
*Filmi 1930-luvun Grand National -kilpailuista Suomen Hevosurheilumuseon sivuilla
Punanaamiopeippo

**Punanaamiopeippo** (*Callacanthis burtoni*) on peippojen heimoon kuuluva varpuslintu. Se on sukunsa ainoa laji.

## Levinneisyys
Punanaamiopeippoa tavataan Afganistanissa, Intiassa, Nepalissa ja Pakistanissa. Lajin populaatiota ei ole arvioitu, mutta sitä on kuvattu harvinaiseksi tai paikallisesti yleiseksi.

## Lähteet
Luke Joeckel

**Luke Joeckel** (s. 6. marraskuuta 1991 Arlington, Texas) on yhdysvaltalainen amerikkalaisen jalkapallon pelaaja, pelipaikaltaan hyökkäyksen linjamies. Joeckel on pelannut viisi kautta NFL-liigassa, edustaen Jacksonville Jaguarsia ja Seattle Seahawksia. Hänellä ei ole ollut pelaajasopimusta kevään 2018 jälkeen.

Texas A&M Universityn joukkueessa yliopistojalkapalloa pelannut Joeckel oli vuoden  toinen valinta. Hän solmi heti pelaajasopimuksen hänet varanneen Jacksonville Jaguarsin kanssa. Joeckel pelasi neljä kautta Jaguarsissa, joista kaudet 2013 ja 2016 hän oli lähinnä sivussa loukkaantumisten takia. Joeckel ei kyennyt pelaamaan riittävän tasaisesti pelipaikkansa vaatimalla tasolla ja häntä siirreltiin uloimman ja sisemmän linjamiehen roolien välillä.

Jaguars ei tarjonnut Joeckelille jatkoa, joten hän siirtyi yksivuotiselle sopimuksella Seattle Seahawksiin. Kauden 2017 aikana Joeckel pelasi 11 ottelua. Kauden puolivälissä hän oli hetken sivussa polvivamman takia. Seahawks ei tarjonnut jatkosopimusta ailahtelevasti pelanneelle linjamiehelle kauden jälkeen.

## Lähteet
Ei pelkkää hunajaa

**Ei pelkkää hunajaa** (*More than Honey*) on sveitsiläisen dokumenttiohjaaja Markus Imhoofin käsikirjoittama ja ohjaama dokumenttielokuva mehiläisistä. Elokuva valmistui vuonna 2012 ja se on saanut useita palkintoja. Elokuvan kesto on 90 minuuttia.

## Vastaanotto
Savon Sanomien kriitikko Olli-Matti Olnonen pitää elokuvaa jäntevän mielenkiintoisesti toteutettuna.

## Palkinnot
* Bayerischer Filmpreis 2013 dokumenttielokuvien sarjassa
* Solothurner Filmtage 2013, yleisön palkinto
* Schweizer Filmpreis -palkinnot 2013 dokumenttielokuvan ja elokuvamusiikin sarjoissa
Elokuva oli lisäksi vuonna 2013 ehdokkaana Deutscher Filmpreisin parhaaksi dokumenttielokuvaksi.

## Lähteet

## Aiheesta muualla
* 
*  (Elokuvan virallinen sivusto)
* 

### Arvostelut
*
Barbro von Essen-Holmqvist

**Barbro Elsa von Essen-Holmqvist** (30. syyskuuta 1915 Pietarsaari – 5. tammikuuta 1996 Nurmijärvi) oli suomalainen farmaseutti ja ruotsin kielellä kirjoittanut runoilija. Hän asui elämänsä aikana Vaasassa, Helsingissä, Vähässäkyrössä ja viimeksi Nurmijärvellä.

Von Essen-Holmqvist julkaisi yhdeksän runokokoelmaa ja lisäksi hänen runojaan julkaistiin antologioissa ja aikakauslehdissä. Hän avusti muun muassa *[[Vasabladet]]*- ja *[[Kuriren]]*-lehtiä. 

## Teoksia
* *I jordiska labyrinter*. Författarnas andelslag, Jakobstad 1974
* *Så fjärrsynt ler mitt hjärta*. Författarnas andelslag, Jakobstad 1975 	
* *Stum stiger frågan*. Maskrosorna, Vasa 1976 	
* *Två strängar på min luta – Kaksi on viulussa kieltä*. Horisont, Vasa-Nurmijärvi 1979
* *Långa livs längtan I : Tankar – reflexioner*. Omakustanne, Nurmijärvi 1981
* *Långa livs längtan II : Fragment av en verklighet*. Omakustanne, Nurmijärvi 1982
* *Sorgens lök*. Sahlgren, Otalampi 1990
* *Måla solar*. Sahlgren, Otalampi 1992 	
* *Vingar – vågor : Ode till naturen*. Författarnas andelslag, Jeppo 1994 

## Lähteet
* 
*
Rhonda Byrne

**Rhonda Byrne** on australialainen kirjailija ja tv-tuottaja, joka tuli tunnetuksi elokuvasta *[[The Secret]]* ja samannimisestä kirjasta (suom. *Salaisuus*). Idean elokuvaan Byrne sai luettuaan erään vanhan kirjan siitä, miten maailmankaikkeudessa asiat tapahtuvat. Hän halusi ihmisten ympäri maailmaa saavan tietää, miten elämässä voi onnistua. Hän teki aiheesta ensin elokuvan ja sen pohjalta kirjan, jota on myyty 19 miljoonaa kappaletta. Elokuvan suosioon vaikutti oleellisesti sen näkyminen Oprah Winfreyn ohjelmassa vuonna 2007. Byrne kirjoitti *Salaisuudelle* jatkoteoksen *[[Voima (Rhonda Byrnen kirja)|Voima]]* vuonna 2011.

## Lähteet

## Aiheesta muualla
*Rhonda Byrne's Biography
Santeri Vuosara

**Santeri Vuosara** (s. 18. lokakuuta 1976 Pori) on suomalainen kokki ja ruokakirjailija.

## Ura
Vuosara on pitkän linjan keittiöammattilainen ja pyörittänyt omaa yhden miehen yritystä Pirkanmaan alueella vuodesta 2008. Syksyllä 2012 hän julkaisi omakustanteena kirjan *Uusi Mustamakkara* yhteistyössä valokuvaaja Anna-Liisa Nikuksen kanssa. Vuonna 2013 heiltä ilmestyy kirja *Rakkaat juurekset* (Docendo).

Vuosara oli ehdolla Vuoden tamperelaiseksi 2013 kulttuurityöstään mustanmakkaran hyväksi.

Musiikin alalla Vuosara tunnetaan taiteilijanimellä DJ Sane, ja hän on tehnyt yhteistyötä muiden muassa M. A. Nummisen kanssa tämän albumeilla *Didi-WAH-Didi* (2005) ja *M.A. Numminen Singt Heinrich Heine* (2006) sekä EP-julkaisuilla *Contro corrente* (2005) ja *Viihdekäyttäjä* (2006).

## Lähteet

## Aiheesta muualla
* http://santerivuosara.com/
Júlio Sérgio

**Julio Sergio** (s. 8. marraskuuta 1978 Ribeirao Preto) on brasilialainen jalkapalloilija, joka pelaa maalivahtina Italian Serie A:n AS Romassa.
Liège–Bastogne–Liège 2013

**Liège–Bastogne–Liège 2013** oli järjestyksessään 99. maantiepyöräilyn Liège–Bastogne–Liège-kilpailu. Se käytiin 261,5 kilometrin reitillä Liègestä Bastognen kautta Ans'iin 21. huhtikuuta 2013.

Daniel Martin voitti kilpailun karattuaan irtiottoa yrittäneeltä Joaquim Rodríguezilta noin 400 metriä ennen maalia. Alejandro Valverde sijoittui kolmanneksi.

## Tulokset
Lähde: Cyclingnews

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
*UCI Continental Circuits -joukkueet: Accent Jobs-Wanty, Cofidis, Team Europcar, IAM Cycling, Crelan-Euphony, Topsport Vlaanderen-Baloise

## Lähteet
Felbi

**Felbi** () on pitkänukkaista samettikangasta, jota käytetään erityisesti hatuissa. Kankaan pohjakudos on puuvillaa ja nukka mohairia tai luonnonsilkkiä. Nukka on harjattu kankaanmyötäiseksi, jolloin se muodostaa sileän ja kiiltävän pinnan.

## Lähteet
Japanin meri-itsepuolustusvoimat

**Japanin meri-itsepuolustusvoimat** ( ) on Japanin itsepuolustusvoimien merellinen osa, jonka tehtävänä on Japanin aluevesien ja merenkulun suojaaminen. Se muodostettiin vuonna 1952.

## Historia
Japanin kärsittyä tappion toisessa maailmansodassa Potsdamin julistuksen mukaisesti maan laivasto lakkautettiin. Alukset riisuttiin aseista ja osa siirrettiin liittoutuneille sotakorvauksena. Jäljelle jääneet alukset kuljettivat kotiutettavia sotilaita takaisin Japaniin sekä raivasivat sodan aikaisia miinoitteita. Miinanraivaajat siirrettiin perustetulle meriturvallisuusvirastolle (), jonka tehtävänä oli hallinnoida toimintaa.

Vuoden 1947 perustuslain perusteella maahan luotiin itsepuolustusvoimat, ja kylmän sodan aikana Yhdysvallat esitti toiveen maan puolustuksen järjestämisestä. Vuonna 1952 muodostettiin meriturvallissuusvirastoon rannikonturvajoukot, johon liitettiin miinanraivaajat sekä muut sotalaivat kuten Yhdysvaltain luovuttamat hävittäjät. Vuonna 1954 rannikonturvajoukot irrotettiin virastosta ja joukoista muodostettiin samana vuonna annetun lain pohjalta Japanin itsepuolustusjoukkojen meri-itsepuolustusvoimat.

Meri-itsepuolustusvoimien ensimmäiset alukset olivat Yhdysvaltain luovuttamia hävittäjiä, kunnes 1956 laivasto vastaanotti ensimmäisen toisen maailmansodan jälkeen Japanissa valmistetun hävittäjän *[[JDS Harukaze]]n*. Laivaston tärkeimmäksi tehtäväksi määritettiin Neuvostoliiton sukellusveneiden aiheuttaman uhan torjunta.

Vuonna 1980 meri-itsepuolustusvoimat osallistuivat ensimmäistä kertaa useiden Tyynenmeren alueen valtioiden yhteiseen RIMPAC-sotaharjoitukseen. Harjoitukseen lähetettiin Japanista helikopterihävittäjä, ohjushävittäjä ja kahdeksan Kawasaki P-2J -merivalvontakonetta.

Japanin hallitus hyväksyi joulukuussa 2018 suunnitelman hankkia maalle lentotukialuksia. Helikopteritukialus *[[JS Izumo]]* tullaan muuntamaan F-35-hävittäjälentokoneiden tukialukseksi.

Japani on Pohjois-Korean ja Kiinan kasvaneen uhan takia rakentanut ja tilannut uusia ballististen ohjusten torjumiseen kykeneviä sotalaivoja.

## Lähteet

## Aiheesta muualla
Now What?!

**Now What?!** on Deep Purplen yhdeksästoista studioalbumi, joka julkaistiin 26. huhtikuuta 2013. Se nauhoitettiin vuonna 2012, ja se on yhtyeen ensimmäinen albumi kahdeksaan vuoteen. Kappaleista ”Hell to Pay” ja ”All the Time in the World” tehtiin yhteinen singlejulkaisu.

Albumi ylsi ensimmäisellä listaviikollaan Suomen virallisen listan sijalle 8 ja pysyi listalla yhteensä 11 viikkoa.

## Kappaleet
#
#
#
#
#
#
#
#
#
#
#
#

## Kokoonpano
* Ian Gillan – laulu
* Roger Glover – basso
* Steve Morse – kitara
* Don Airey – koskettimet
* Ian Paice – rummut

### vierailevat muusikot
* Jason Roller – akustinen kitara ("All the Time in the World")
* Eric Darken – lyömäsoitin ("Bodyline", "All The Time in the World")
* Mike Johnson – steel-kitara ("All The Time in the World", "Vincent Price")
* David Hamilton – kosketinsoitin ("Uncommon Man", "Weirdistan", "Above And Beyond")
* Students of Nimbus School of Recording Arts – laulu ("Hell to Pay")
* Bob Ezrin – taustalaulu & lyömäsoitin

## Arvostelut
* AllMusic: 
* The Guardian: 
* Helsingin Sanomat: *ristiriitainen*
* Imperiumi.net: 5–/10
* Rytmi: 
* Soundi: 
* Ultimate Classic Rock: 6/10

## Lähteet

## Aiheesta muualla
* 
*
Kloraali

**Kloraali** eli **triklooriasetaldehydi** (C2HCl3O) on asetaldehydin kloorattu johdannainen. Yhdistettä käytetään nykyään lähinnä synteettisen orgaanisen kemian lähtöaineena.

## Ominaisuudet
Kloraali on huoneenlämpötilassa väritöntä nestettä. Kloraalin 3 klooriatomia tekevät sen aldehydiryhmästä tavallistakin elektrofiilisemman ja yhdiste reagoi herkästi nukleofiilien kanssa. Esimerkiksi veden kanssa se reagoi muodostaen kloraalihydraattia ja alkoholit reagoivat muodostaen asetaaleja. Vahvat emäkset kuten natriumhydroksidi tai amiinit hajottavat yhdisteen. Natriumhydroksidikäsittelyllä kloraalista muodostuu kloroformia ja natriumformiaattia.

## Valmistus ja käyttö
Kloraalia valmistetaan klooraamalla joko asetaldehydiä tai etanoli. Näistä asetaldehydin kloorausprosessi on edullisempi ja etanoli hapettuu ensin kloorin vaikutuksesta asetaldehydiksi ennen kloorautumistaan. Katalyyttinä reaktiossa voidaan käyttää antimonitrikloridia. Reaktiossa muodostuu kloraalihydraattia joko käsitellään väkevällä rikkihapolla, minkä jälkeen kloraali erotetaan tislaamalla.
:CH3CHO + 3 Cl2 → CCl3CHO + 3 HCl
:CH3CH2OH + 4 Cl2 → CCl3CHO + 4 HCl

Kloraalia käytetään maataloudessa käytettävien hyönteismyrkkyjen kuten kloraloosin, DDT:n, metoksikloorin ja herbisidien valmistuksessa. Monet näistä ovat nykyään kiellettyjä, joten yhdisteen käyttö on vähentynyt. Kloraalia käytetään myös eräiden hypnoottisten ja sedatiivisten lääkkeiden kuten kloraalihydraatin ja triklofossin valmistamiseen.

## Lähteet

## Aiheesta muualla
*Kyoto Encyclopedia of Genes and Genomes (KEGG): Trichloroacetaldehyde 
*ChemBlink: Chloral
Hila (Kirkkonummi)

**Hila** on kylä Kirkkonummen eteläosassa. Hilassa on useita vanhoja kartanorakennuksia, kuten Hilan ja Jeggarsin kartanot. Hilasta on matkaa Kirkkonummen keskustaan noin 10 kilometriä. Lähimmät elintarvikekaupat ovat Kantvikin Sale ja Eestinkylän Maatilapuoti. Hilassa on myös Linlon pienvenesatama sekä ulkoilualue.
Kultanokkahemppo

**Kultanokkahemppo** (*Linurgus olivaceus*) on peippojen heimoon kuuluva varpuslintu. Se on sukunsa ainoa laji.

## Levinneisyys
Kultanokkahemppoa tavataan hajanaisella alueella Afrikan keskiosissa. Se on luokiteltu elinvoimaiseksi.

## Lähteet
Powell Peralta

**Powell Peralta** on yhdysvaltalainen rullalautailuyhtiö. Sen perustivat George Powell ja Stacy Peralta vuonna 1978. Yhtiö tuli tunnetuksi 1980-luvulla, kun rullalautailua alettiin pitämään varteenotettavana urheilulajina. Peralta jätti yhtiön vuonna 1991. Hän palasi kuitenkin tekemään yhteistyötä Powellin kanssa, ja nykyään yhtiö tunnetaan nimellä Powell Classics.

Powell Peraltan nimen alla kilpaili Bones Brigade-niminen rullalautailujoukkue, joka koostui aikansa tunnetuimmista kilparullalautailijoista. Powell Peraltan joukkueessa ovat kilpailleet muun muassa Tony Hawk, Steve Caballero, Tommy Guerrero ja Rodney Mullen. Bones Brigadesta julkaistiin vuonna 2012 90-minuuttinen dokumenttielokuva.

## Aiheesta muualla

* Viralliset sivut
Inger Karoline Gaup

**Inger Karoline Gaup** (s. 1995, Koutokeino, Norja) on norjansaamelainen laulaja.

Hän on voittanut saamelaisen talenttikilpailun Riddu Násttit vuonna 2010. Sen lisäksi hän on voittanut Sámi Grand Prix'n lauluosion vuonna 2012 kappaleellaan *[[Oainnát go]]* ja vuonna 2018 kappaleellaan *[[Oahppan lean]]*. Sen lisäksi hän tuli toiseksi samassa kilpailussa vuonna 2011 kappaleellaan *[[Don dat leat]]*.

## Diskografia
* 2015 &ndash; *Sweet love* (album)
* 2017 &ndash; *Cahkket gintala* (single)

### Kokoelmalevyt
Omien levyjen lisäksi Gaup esiintyy seuraavissa levyissä:

* 2011 &ndash; Sámi Grand Prix 2011 kappaleella *Don Dat Leat*
* 2012 &ndash; Sámi Grand Prix 2012 kappaleella *Oainnat Go*
* 2018 &ndash; Sámi Grand Prix 2018 kappaleella *Oahppan lean*

## Lähteet
Katariina Mustakallio

**Sinikka Eeva Katariina Mustakallio** (s. 18. syyskuuta 1958 Helsinki) on Tampereen yliopiston kansainvälisten asioiden vararehtori (2016–2018). Hän toimi aiemmin Kieli-, käännös- ja kirjallisuustieteiden yksikön johtajana vuosina 2014–2015. Koulutukseltaan hän on historioitsija ja antiikintutkija. Hänellä on dosentin arvo sekä Tampereen yliopistossa että Turun yliopistossa, sekä virka yliopiston lehtorina historian oppiaineessa. Mustakallio toimi Suomen Rooman-instituutin johtajana 2009–2013.

Mustakallio väitteli tohtoriksi Helsingin yliopistosta vuonna 1994 antiikin Roomaa käsitelleellä väitöskirjalla. Hän on sosiaali- ja kulttuurihistorioitsija, joka on tutkinut erityisesti uskontoja ja uskonnollisuutta antiikin maailmassa, sekä naisten ja lasten asemaa erityisesti antiikin Roomassa että keskiajalla.

Historiantutkija Tauno-Olavi Huotari oli Mustakallion puoliso.

## Julkaisuja
* 
* 
* 
* 
* 
* 
* 
* Mustakallio, Katariina: *Sive deus sive dea: la presenza della religione nello sviluppo dekka società romana (edizione italiana a cura di Donatella Puliga)*. Pisa: Edizioni ETS, 2013. .

## Lähteet
Abessiniangenetti

**Abyssiniangenetti** (*Genetta abyssinica*) on genettien sukuun kuuluva sivettieläin.

## Levinneisyys
Abessiniangenettiä tavataan hajanaisesti levinneenä Etiopiassa, Pohjois-Somaliassa, Eritreassa, Djiboutissa ja Kaakkois-Sudanissa. Lajin populaatiota eikä sen muutoksia tiedetä. Sitä on kuitenkin nähty laajalla alueella ja monissa erilaisissa elinympäristöissä, mutta joidenkin raporttien mukaan laji ei ole yleinen ja jopa harvinainen.

## Elinympäristö
Vaikka abessiniangenetin elinympäristövaatimuksia ei tiedetä tarkkaan, tulee se kuitenkin toimeen monenlaisissa ympäristöissä. Lajia tavataan rannikkotasangoilta vuoristojen kanervanummille ja ruohostoille.

## Lähteet
Melville McKee

**Melville McKee** (s. 19. elokuuta 1994 Singapore) on brittiläinen moottoriurheilija. Hän kilpaili karting-sarjoissa vuodet 2008–2009 ja siirtyi vuonna 2010 Formula Lista Junior -sarjaan, jossa sijoittui sarjan kolmanneksi. Vuonna 2011 McKee kilpaili Eurocup Formula Renault -sarjassa kuusi kilpailua saavuttaen yhden pisteen. Hän ajoi samana vuonna Formula Renault UK- ja Formula Renault Alps -sarjoissa sijoittuen FR Alps -sarjan neljänneksi. Vuonna 2012 McKee jatkoi FR Eurocup -sarjassa saavuttaen parhaimmillaan yhden kakkossijan ja sijoittui loppupisteissä kahdeksanneksi. Vuonna 2013 McKee kilpaili GP3-sarjassa Bamboo Engineering -tallissa. Hän ajoi voittoon Nürburgringin viikonlopun toisessa kilpailussa. Hän keräsi lopulta 31 pistettä sijoittuen sarjan 14:nneksi. Samana vuonna hän ajoi kaksi kilpailua FR Eurocup -sarjassa saavuttamatta pisteitä.

## GP3-tulokset
Olavi Raustila

**Erdem Olavi Raustila**, vuoteen 1941 *Ramstedt* (10. joulukuuta 1904 Lahti – 1. toukokuuta 1980 Helsinki) oli suomalainen diplomaatti. Hän oli Suomen Puunjalostusteollisuuden keskusliiton palveluksessa 1945–1959 ja siirtyi sitten 1959 ulkoasiainministeriön neuvottelevaksi virkamieheksi. Hän oli suurlähettiläs Belgradissa ja Ateenassa 1961–1965, Budapestissa 1965–1969 ja Ateenassa.

Hänen isänsä oli G. J. Ramstedt.

## Lähteet
Leena Pietilä-Castrén

**Leena Pietilä-Castrén** (s. 1950) on suomalainen antiikintutkija ja klassillinen arkeologi. Hän on Helsingin yliopiston klassillisen arkeologian dosentti ja toimi oppiaineen yliopistonlehtorina.

Pietilä-Castrén opiskeli latinan kieltä ja Rooman kirjallisuutta Helsingin yliopistossa ja väitteli tohtoriksi vuonna 1987 Rooman arkeologiaa käsitelleellä väitöskirjalla. Hän toimi Suomen Ateenan-instituutin johtajana vuosina 2000–2004. Hän on julkaissut sekä tieteellisiä että populaarimpia teoksia antiikintutkimuksen alalta sekä muun muassa Rooman ja Ateenan kaupungeista.

## Julkaisuja

* 
* 
* 
* 
* 
* 
* 
* 
* 
* 
* 

## Lähteet
Mauno Rauramo

**Mauno Rauramo** (vuoteen 1935 **Schroderus**, 12. lokakuuta 1885 Lapinlahti – 7. tammikuuta 1950) oli suomalainen lääkäri. Hän oli Viipurin kaupungin synnytyslaitoksen ylilääkäri 1918–1937, Viipurin naistensairaalan ylilääkäri 1938–1940, Helsingin yliopiston synnytys- ja naistentautiopin professori ja Naistenklinikan johtaja 1942–1950.

Mauno Rauramon pojan varatuomari, kanslianeuvos Mauno Heikki Rauramon poikia ovat Jaakko Rauramo, Ilkka Rauramo ja Anssi Rauramo. Mauno Rauramon toinen poika on professori Mauno Lauri Rauramo.

## Lähteet
Paavo Rautio

**Paavo Taneli Rautio** (23. maaliskuuta 1924 Helsinki – 28. maaliskuuta 2005 Tampere) oli suomalainen kapellimestari ja viulisti. Hän opiskeli viulunsoittoa muiden muassa Väinö Arjavan, Onni Suhosen ja Wolfgang Schneiderhanin johdolla. Rautio toimi Jyväskylän musiikkiopiston viulunsoitonopettajana 1951–1959, varajohtajana ja opiston orkesterin johtajana 1956–1959; Oulun kaupunginorkesterin johtaja ja musiikkiopiston johtaja hän oli vuodesta 1959. Turun kaupunginorkesterin kapellimestarina hän toimi 1965–1974. Merkittävimmän osan elämäntyötään Rautio teki Tampereen kaupunginorkesterin ylikapellimestarina 1974–1987 ja kohensi orkesterin tasoa.

Paavo Rautio esitti kamarimusiikkia duona pianisti Timo Mäkisen kanssa sekä vieraili eri puolilla Eurooppaa solistina ja kapellimestarina. Paavo Raution veljiä olivat säveltäjä Matti Rautio ja sellisti Erkki Rautio. 

## Lähteet
Suomen joukkue jääkiekon maailmanmestaruuskilpailuissa 1991

**[[Suomen jääkiekkomaajoukkue]]** vuoden 1991 maailmanmestaruuskisoissa jotka järjestettiin Suomessa.

## Kokoonpano
***Päävalmentaja**:  Pentti Matikainen

## Lähteet
Kalle Stropp, Grodan Boll och deras vänner

**Kalle Stropp, Grodan Boll och deras vänner** on ruotsalainen vuonna 1956 valmistunut elokuva.

Elokuva perustuu Ruotsissa radiokuunnelmista, lastenkirjoista ja sarjakuvista tunnetuksi tulleisiin Kalle Stropp (*Herra Heikki*) ja Groban Boll (*Saku Sammakko*) -hahmoihin. Hahmojen ”isä” Thomas Funck on luonut elokuvaan musiikin ja käsikirjoituksen sekä esittää suurimman osan elokuvan hahmoista.

## Rooleissa
Koninginnedag

***Koninginnedag*** eli **kuningattaren päivä** on kansallinen vapaapäivä Alankomaissa. Sitä juhlitaan 30. huhtikuuta. Päivänä juhlitaan kuningatar Beatrixin syntymäpäivää. Kuningatar Beatrix on itse syntynyt 31. tammikuuta, mutta juhlapäivä on pysynyt 30. huhtikuuna, mikä oli Beatrixin edeltäjän, hänen äitinsä Julianan syntymäpäivä.

Vuonna 2014 juhlapäivää tullaan kutsumaan nimellä ***Koningsdag*** eli **kuninkaan päivä**, kun Willem-Alexander siirtyy valtaan 30. huhtikuuta 2013. Tästä eteenpäin juhlapäivää vietetään kuninkaan oikeana syntymäpäivänä, 27. huhtikuuta.

Juhla on yksi suurimmista ja värikkäimmistä juhlista Alankomaissa, etenkin Amsterdamissa.
Juhla muistuttaa paljon yleistä kaupunkikarnevaalia. Amsterdamin ulkoilmajuhlaan osallistuu lähes 800&nbsp;000 ihmistä. Juhlijat täyttävät kadut, kanaalit, puistot ja aukiot pukeutuneina oranssiin. Amsterdam täyttyy koko kaupungin kattavasta kirpputorista sekä lukemattomista esityksistä teatterista musiikkiin. Koko keskusta on yhtä juhla-aluetta ja suljettu liikenteeltä. 

 

## Lähteet
* http://www.iamsterdam.com/en-GB/experience/queens-day 
* http://www.amsterdam.info/fi/tapahtumat/
Westendin tennishalli

**Westendin tennishalli** oli Espoossa Westendin kaupunginosassa toiminut tenniskeskus. Arkkitehti Jarl Eklundin suunnittelema tennishalli valmistui vuonna 1935. Sen rakennuttajana toimi Westendin alueen omistanut Hagalundin kartanon isäntä ja tenniksen olympiaedustaja Arne Grahn.

## Historia
Westendin tennishallissa oli kaksi sisäkenttää ja ympäristössä kahdeksan massapintaista ulkokenttää. Hallissa oli myös toimistotiloja, majoitus- ja kerhohuoneita sekä ravintola. Sen yhteyteen perustettiin vuonna 1937 ruotsinkielinen tennisseura Westend Tennis Stadion Klubb. 

Alkuperäinen toiminta tennishallissa jäi kuitenkin lyhytaikaiseksi. Vuonna 1949 Grahn myi sen Maa- ja metsätaloustuottajain Keskusliitolle, joka käytti hallia koulutustilana. Vuonna 1952 se toimi Helsingin olympialaisten näyttämönä, jolloin hallissa järjestettiin kisojen miekkailukilpailut. Olympialaisten jälkeen halli palautui alkuperäiseen käyttötarkoitukseensa 1960-luvun puoliväliin saakka. Viimeisinä vuosinaan se palveli kouluna, kunnes rakennus tuhoutui tulipalossa tammikuussa 1967. Nykyään alue kuuluu Tapiolan kaupunginosaan, ja tennishallin paikalla on vuonna 1978 valmistunut LähiTapiolan pääkonttori. Viereinen katu tunnettiin pitkään nimellä Tennispolku, kunnes se vuonna 1975 muutettiin Revontulentieksi.

### Juutalaistaustaisten jäsenten erottaminen
Toukokuussa 1939 tennishallissa toiminut ruotsinkielinen tennisseura Westend Tennis Stadion Klubb erotti kuusi juutalaistaustaista jäsentään. Seuran puheenjohtajan Arne Grahnin mukaan syynä olivat maksamattomat jäsenmaksut. Todellisena syynä epäiltiin olevan antisemitismin, sillä maksujen laiminlyöjiä oli yli 120, joista ainoastaan juutalaistaustaiset erotettiin. Tapauksesta uutisointiin useissa suomalaisissa sanomalehdissä ja se herätti huomiota myös Ruotsissa.      
 
Erotettujen joukossa olivat muun muassa Jack S. Kotschack sekä turkisliike Grünsteinin omistaja Boris Grünstein. Hän kertoi vuonna 1989 julkaistuissa muistelmissaan *Juutalaisena Suomessa*, että Grahn oli myöhemmin pyytänyt anteeksi erottamista. Grahn on kertonut, että syynä oli ulkoinen painostus, sillä tennisseuralla oli 1930-luvulla läheiset yhteydet saksalaisiin valmentajiin. Tapaus tuli esille uudelleen vuonna 1945, kun ruotsalainen tennisseura oli suunnitellut saapuvansa Westend Tennis Stadion Klubbin vieraaksi. Iltapäivälehti *[[Expressen]]in* kirjoitettua vuoden 1939 tapahtumista, seura joutui lopulta perumaan vierailun.

## Lähteet
Chicago (musikaali)

**Chicago** on 1920-luvun Chicagoon sijoittuva Broadway-musikaali, joka esitettiin ensimmäisen kerran vuonna 1975 Bob Fossen ohjaamana. Musikaalin sävelsi John Kander ja sanoitti Fred Ebb, joka myös laati käsikirjoituksen. Musikaali perustuu Maurine Dallas Watkinsin kirjoittamaan näytelmään *Chicago*.

Musikaalia esitettiin vuosina 1975–1977 yhteensä 936 kertaa, ja vuonna 1996 se otettiin uudelleen ohjelmistoon Richard Rodgers Theatressa. Musikaali voitti vuonna 1997 kuusi Tony-palkintoa ja sitä esitettiin Broadwaylla vielä 2010-luvullakin. *Chicago* on Broadwayn historian toiseksi pisimpään esitetty näytelmä *[[The Phantom of the Opera]]n* jälkeen.

Musikaalin pohjalta tehtiin vuonna 2002 elokuva *[[Chicago (elokuva)|Chicago]]*.

Suomessa *Chicagon* toi ensimmäisenä näyttämölle Åbo Svenska Teater vuonna 1976. Helsingin kaupunginteatteri esitti Lauri Siparin ja Jukka Virtasen tekemää suomennosta vuosina 1982–1985, jolloin se keräsi 189 näytöksellä yhteensä 48&nbsp;849 katsojaa. Sitä ovat esittäneet myös Rovaniemen (1985–1986), Kuopion (2008–2009) ja Lahden (2014–2015) kaupunginteatterit sekä Tampereen Työväen Teatteri (2010–2012), jossa se sai yli 55&nbsp;000 katsojaa.

## Roolit

## Kappaleet

### Ensimmäinen näytös
*”All That Jazz”
*”Funny Honey”
*”Cell Block Tango”
*”When You’re Good to Mama”
*”Tap Dance”
*”All I Care About”
*”A Little Bit of Good”
*”We Both Reached for the Gun”
*”Roxie”
*”I Can’t Do It Alone”
*”Chicago After Midnight”
*”My Own Best Friend”

### Toinen näytös
*”I Know a Girl”
*”Me and My Baby”
*”Mister Cellophane”
*”When Velma Takes the Stand”
*”Razzle Dazzle”
*”Class”
*”Nowadays”
*”Nowadays (reprise)”
*”R. S. V. P.”
*”Keep It Hot”

## Lähteet
Kekälepeippo

**Kekälepeippo** (*Pyrrhoplectes epauletta*) on peippojen heimoon kuuluva varpuslintu. Se on sukunsa ainoa laji.

## Levinneisyys
Kekälepeippoa tavataan Bhutanissa, Kiinassa, Intiassa, Myanmarissa ja Nepalissa. Lajin populaatiota ei ole arvioitu, mutta se on luokiteltu elinvoimaiseksi.

## Lähteet
Konrad von Redern

**Konrad von Redern** (1866–1920) oli saksalainen eversti. Hän laati Suomen yleisesikunnan apulaispäällikkönä vuonna 1918 niin sanotun saksalaisen suunnitelman Suomen puolustuslaitoksen järjestelyksi. Hän korvasi yleisesikuntapäällikkönä eversti Nils Procopén 5. elokuuta – 13. joulukuuta 1918 valkoisen armeijan pääesikunnassa. Von Redernin asema määriteltiin Saksan päämajan heinäkuussa vuonna 1918 antamassa palvelusohjeessa. Hänellä oli Suomen armeijassa alaisinaan 95 saksalaista upseeria.

## Lähteet
Suomen joukkue Kanada-cupissa 1987

**[[Suomen jääkiekkomaajoukkue]]** vuoden 1987 Kanada-cupissa, jossa Suomi tippui jo alkusarjassa. 

## Kokoonpano
***Päävalmentaja:**  Rauno Korpi

## Lähteet

* Eliteprospects.com - Finland 1987
* Hockey Hall Of Fame - Finland roster Canada Cup 1987
Cabela’s Big Game Hunter 2010

**Cabela’s Big Game Hunter 2010** on Cauldronin Playstation 3:lle kehittämä metsästys-videopeli. Siinä pelaajan täytyy liikkua vaikeassa maastossa jahtaamassa suurristaa. 

## Lähteet
Donát Havár

**Donát Havár** on saksalainen tenori. Havár sai ensimmäiset laulutuntinsa Stuttgarter Hymnus-Chorknaben –kuorossa, jonka jäsen hän oli kahdeksan vuoden ajan. Hän sai opetusta myös äidiltään, joka oli oopperalaulaja. Vuodesta 1998 alkaen hän opiskeli Staatlichen Hochschule für Musik und Darstellenden Kunst Stuttgartissa laulua professori Julia Hamarin ja Carl Davisin johdolla. Hän jatkoi opintojaan Milanossa Conservatorio Giuseppe Verdi -opistossa ja valmistui mestarikoulutuksesta, jota ohjasivat Francisco Araiza ja Dénes Gulyás. Vuodesta 2003 hän on ollut Accademia di Montegralin jäsen.

## Lähteet
*Bach-cantatas.com
La Flèche Wallonne 2013

**La Flèche Wallonne 2013** oli järjestyksessään 77. maantiepyöräilyn La Flèche Wallonne -kilpailu. Se käytiin 205 kilometrin reitillä Binchestä Huy'hin 17. huhtikuuta 2013.

Daniel Moreno voitti kilpailun ohitettuaan irtiotossa olleen Carlos Betancurin viimeisen 200 metrin aikana. Sergio Henao nousi lopussa toiseksi.

## Tulokset
Lähde: Cyclingnews

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
*UCI Continental Circuits -joukkueet: Accent Jobs-Wanty, Colombia, IAM Cycling, Crelan-Euphony, Sojasun, Topsport Vlaanderen-Baloise

## Lähteet